TACC ลุ้นกำไรไตรมาส 4 นิวไฮแตะ 58 ลบ. แถมปันผลยีลด์สูง 5%
TACC ลุ้นกำไรไตรมาส 4 นิวไฮแตะ 58 ลบ. แถมปันผลยีลด์สูง 5% โบรกเชียร์ซื้อเป้า 8.80 บาท
TACC ลุ้นกำไรไตรมาส 4 นิวไฮแตะ 58 ลบ. แถมปันผลยีลด์สูง 5% โบรกเชียร์ซื้อเป้า 8.80 บาท
26 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (25 พ.ย.64) ว่า บริษัท ที.เอ.ซี. คอนซูเมอร์ จำกัด (มหาชน) หรือ TACC (BUY, TP8.8) : เรามีมุมมอง Slightly positive view ต่อข้อมูลที่ได้จากงานประชุมบ่ายวานนี้ หลักๆมาจาก 1) แนวโน้มผลการดำเนินงานไตรมาส 4/2564 ที่ยังสดใสมีโอกาสลุ้นทำจุดสูงสุดใหม่ต่อเนื่อง โดยคาดที่ 57-58 ลบ. (โต 11%เทียบช่วงเดียวกันของปีก่อน,โต 2% เทียบไตรมาสก่อนหน้า) ทำให้ประมาณการกำไรทั้งปีมีโอกาสเกิด upside เล็กน้อยราวโต 3-4% และ 2) โมเมนตั้มบวกจากการอยู่ระหว่างเปิดตัวสินค้าใหม่ต้นเดือนหน้า สอดคล้องกับแนวโน้มการบริโภคที่ฟื้นตัวต่อเนื่องและการรับรายได้จากสาขาโลตัสส์ที่จะเต็มปีในปีหน้า
ดังนั้นจึงยังคงคาดกำไรสุทธิปี 2565 ที่ 242 ลบ. เติบโตในอัตราเร่ง โต 18%เทียบช่วงเดียวกันของปีก่อนจาก โต 10% เทียบช่วงเดียวกันของปีก่อนในปี 2564 ในขณะที่ราคาหุ้นในปัจจุบันซื้อขายอยู่ในโซนถูก PER 22F ที่ 19.9x ต่ำกว่าค่าเฉลี่ยในอดีต -0.5SD. และยังมีความน่าสนใจจากการเป็นหุ้นที่มี dividend yield สูง 4-5% ต่อปี โดยครึ่งหลังปี 2564 คาดจ่ายได้ 0.18 บ/หุ้น จึงมองเป็นจังหวะในการซื้อ